Հանրապետության նախագահը հանդիպեց համայնքի ղեկավարների, ինչպես նաեւ փոքր ու միջին ձեռնարկատերերի հետ: Լրագրողների հետ զրույցի ժամանակ Ռոբերտ Քոչարյանն ասաց, որ այժմ քննարկվում է Վանաձորի քիմհամալիրի հարցը: Հավանաբար օգոստոսին աշխատանքային խումբը կլինի Վանաձորում, կկատարի վերջնական ուսումնասիրություններ, եւ եթե ամեն ինչ նորմալ լինի, սեպտեմբերին գործարքը կկնքվի: Լոռու մարզպետ Հենրիկ Քոչինյանը հավաստիացրեց, որ այս անգամ արդյունաբերողների բարձրացրած խնդիրներն էականորեն տարբերվում էին մեկ տարի առաջ նրանց հուզող հարցերից. այս տարի ավելի գլոբալ խնդիրներ են առաջ քաշվում: Նա ասաց, որ Լոռիում դեռեւս առկա է աշխատատեղերի պրոբլեմը, այն Շիրակի մարզից հետո հանրապետությունում գործազրկության ամենամեծ տոկոսն ունի: